2017г.

УТВЪРЖДАВАМ: …………
/Доц. д-р Н. Цветков/
Управител „ДКЦ-Плевен”ЕООД
УКАЗАНИЯ И ИЗИСКВАНИЯ КЪМ УЧАСТНИЦИТЕ ЗА ПОДГОТОВКА НА ОФЕРТАТА, РЕДА И УСЛОВИЯТА ЗА ВЪЗЛАГАНЕ НА ПОРЪЧКА ПО РЕДА НА чл. 20, ал. 3, т. 2 от ЗОП, чл.96, ал.1 от ППЗОП
С ПРЕДМЕТ: „Избор на оператор за отпечатване и предоставяне на ваучери за храна на работници и служители” за нуждите  на ДКЦ-Плевен ЕООД
I. ВЪЗЛОЖИТЕЛ:ДКЦ-ПЛЕВЕН ЕООД, гр.Плевен 5800, ул.”Георги Кочев» №8а, ЕИК114583635
II. ОПИСАНИЕ НА ПРЕДМЕТА НА ПОРЪЧКАТА
      На основание чл.20, ал.3, т.2 Глава 26 от ЗОП, Ви каним да представите оферта за изпълнение на обществена поръчка с предмет: „Избор на оператор за отпечатване и предоставяне на ваучери за храна на работници и служители” .
III. ПЪЛНО ОПИСАНИЕ И ОБХВАТ НА ПОРЪЧКАТА
1. Схема на плащане 

Заплащането на заявените количества ваучери и на възнаграждението за отпечатване на оператора ще се извършва по банков път, след издаване на проформа фактура, при потвърдена заявка от страна на изпълнителя в срок от 3 (три) работни дни след заявяване на съответното количество ваучери и получаване на проформа фактурата и потвърждаването на заявката. Във фактурата следва да са описани броят на заявените ваучери за конкретната заявка, номиналната им стойност, таксата за обслужване и таксата за доставка.Фактурата за извършване на плащания се изготвя на български език, в съответствие със Закона за счетоводството. 
2. Пълно описание на предмета на поръчката и технически спецификации: 
Предмет на поръчката е избор на оператор за отпечатване и доставка на ваучери за храна, съгласно Наредба №11/21.12.2005 год. за определяне на условията и реда за осигуряване на безплатна храна и отпечатване на ваучери за храна съгласно чл.209 от ЗКПО и съгласно Наредба №7 на МТСП за служителите на ДКЦ, съобразно периодични заявки за брой ваучери, в купюри с номинална стойност от 1 (един), 2 (два), 3 (три), 5 (пет) и 10 (десет) лева за обща стойност в размер до 70 000лв./седемдесет хиляди лева/ (включваща номиналната стойност на ваучерите и разходи за отпечатване и доставката им).
Отпечатаните ваучери за храна да могат да се ползват чрез обекти по чл.2, ал.2 от Наредба № 7 от 9 юли 2003 г. за условията и реда за издаване и отнемане на разрешение за извършване на дейност като оператор на ваучери за храна и осъществяване дейност като оператор като  участниците в процедурата представят списък на обектите за гр.Плевен, с които имат сключени договори.

Ваучерите ще се доставят след подадена заявка от възложителя за отпечатване и предоставяне на ваучери за храна с нормативно установена защита, отговарящи на изискванията на чл.22, ал.2 от  Наредба № 7 от 9 юли 2003 г. за условията и реда за издаване и отнемане на разрешение за извършване на дейност като оператор на ваучери за храна и осъществяване дейност като оператор.  Ваучерите трябва да бъдат за календарната 2017г. Заявените ваучери трябва да бъдат отпечатани с номинал от 1 (един), 2 (два), 3 (три), 5 (пет) и 10 (десет) лева, като количествата на необходимите номинали и брой ваучери ще бъдат заявявани чрез писмена заявка от Възложителя, взависимост от финансовата му обезпеченост

Срокът за доставяне на ваучерите за храна по всяка конкретна заявка се посочва от участниците в техническото предложение и не може да бъде повече от 5 (пет) работни дни, считано от датата на превеждане на сумата от страна на възложителя. Участници, посочили в техническото си предложение по-дълъг срок на доставка от 5 (пет) работни дни, ще бъдат отстранени и офертите им няма да бъдат класирани.

Предлаганата цена, представляваща цена за отпечатване и доставка на един брой ваучер за храна, следва да бъде окончателна за целия срок на договора, независимо от броя на заявките и номиналната стойност на поръчаните за отпечатване и доставка ваучери, включваща всички разходи за отпечатване и доставяне на ваучерите .
 Изпълнителят на поръчката трябва да отговаря на изискванията на чл.4 от Наредба № 7 от 9 юли 2003 г. за условията и реда за издаване и отнемане на разрешение за извършване на дейност като оператор на ваучери за храна и осъществяване дейност като оператор и да притежава разрешение за извършване на дейност като оператор, съгласно чл. 5 и  чл. 9, ал.4  от същата Наредба.
3. Срок за изпълнение на поръчката

Срокът за изпълнение на поръчката е 12 календарни месеца или до изчерпване на предвидените финансови средства в сключения договор в зависимост от това кое от посочените събития ще настъпи първо.

ІV. УКАЗАНИЯ И ИЗИСКВАНИЯ КЪМ УЧАСТНИЦИТЕ 
1. Условия за участие в процедурата
 1.1. Участник в процедурата може да бъде всяко българско и чуждестранно лице, което притежава качеството „оператор на ваучери за храна” по смисъла на чл.209 от Закона за корпоративното подоходно облагане и Наредба №7 от 9 юли 2003 г. за условията и реда за издаване и отнемане на разрешение за извършване на дейност като оператор на ваучери за храна и осъществяване дейност като оператор, осъществява такава дейност, получил е индивидуална квота годината.
1.2. Възложителят, с оглед предоставената му правна възможност от ЗОП, не поставя и няма изискване за създаване на юридическо лице, в случай, че избраният за изпълнител участник е обединение от физически и/или юридически лица.

1.3. В случай, че участникът участва като обединение (или консорциум), което не е регистрирано като самостоятелно юридическо лице, тогава участниците в обединението (или консорциума) трябва да сключат споразумение. Споразумението трябва да съдържа клаузи, които да: гарантират, че обединението/консорциума е създадено за срок най-малко до окончателното изпълнение на обществената поръчка, както и че всички членове на обединението са задължени да останат в него до окончателното изпълнение на обществената поръчка; чe всички членове на обединението/консорциума са отговорни, заедно и поотделно, за изпълнението на настоящата обществена поръчка; определят лицето, което да го представлява в хода на процедурата и при изпълнение на обществената поръчка (ако в споразумението не е определено такова лице, то всички членове на обединението трябва с изрично пълномощно да овластят представител на обединението и да приложат това пълномощно в офертата си).

1.4. Лице, което е дало съгласие и фигурира като подизпълнител в офертата на друг участник, не може да представя самостоятелна оферта.  

1.5. Не се допуска представянето на различни варианти на офертата. При наличие на варианти на офертата, същата не се разглежда и се отстранява от по-нататъшно участие.

1.6. Не се допуска едно и също физическо или юридическо лице да участва едновременно в две обединения, които са участници в процедурата, или да участва в процедурата едновременно самостоятелно и в обединение. Всички участници, нарушили горното изискване, се отстраняват от процедурата.

1.7. Участниците са длъжни да съблюдават сроковете и условията, посочени в публичната покана и документацията за участие на обществена поръчка.

1.8. Отстранява се от участие в процедурата участник, който не отговаря на нормативните изисквания или на някое от условията на Възложителя. 
1.9. Участниците следва да имат предвид, че при сключване на договор, определеният за изпълнител (а в случай, че предвижда участието на подизпълнител/и и подизпълнителят/ите) следва да предостави следните документи:

         1.9.1. Документи, издадени от компетентен орган, за удостоверяване липсата на обстоятелства по чл.54, ал. 1, т. 1 - 5 и т.7 от ЗОП;

1.9.2.  Участниците следва да имат предвид забраната по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, съгласно която: „На дружествата, регистрирани в юрисдикции с преференциален данъчен режим, и на свързаните с тях лица се забранява пряко или косвено участие в процедура по обществени поръчки по Закона за обществените поръчки и нормативните актове по прилагането му, независимо от характера и стойността на обществената поръчка, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим;”. При сключване на договор, определеният за изпълнител (а в случай, че предвижда участието на подизпълнител/и и подизпълнителят/ите) следва да предостави декларация за липса на обстоятелствата по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.
2. Изисквания към участниците:
2.1. Всеки участник трябва да притежава валидно Разрешение за извършване на дейност като оператор на ваучери за храна, съгласно чл.9, ал.4 от Наредба №7 от 09.07.2003 година на МФ и МТСП за условията и реда за издаване и отнемане на разрешение за извършване на дейност като оператор на ваучери за храна и осъществяване дейност като оператор.

2.2. Участника да има сключени договори с обекти за търговия с храни, които приемат отпечатаните от него ваучери за храна на територията на  гр. Плевен.
За доказване на възможностите за изпълнение на поръчката всеки от участниците представя:

1. Доказателства за налично Разрешение за извършване на дейност като оператор на ваучери за храна, съгласно чл.9, ал. 4 от Наредба № 7 от 9 юли 2003 г. 
        V. ПОЛУЧАВАНЕ НА ДОКУМЕНТАЦИЯТА ЗА УЧАСТИЕ
Заинтересованите лица могат да се запознаят с пълния пакет документация за участие на официалния сайт на дружеството-възложител– раздел „Профил на купувача” www.dkcpleven.com
        VІ. ПОДГОТОВКА НА ДОКУМЕНТАЦИЯТА ЗА УЧАСТИЕ 
Участниците следва да представят офертата лично (включително и от упълномощен представител), по куриер или по пощата с препоръчано писмо с обратна разписка, на адрес: гр. Плевен, ул. ”Георги Кочев”№8а в срок до 28.02.2017г., 16:00ч. в запечатан непрозрачен плик с надпис:

ОФЕРТА

за участие в обществена поръчка с обява по реда на Глава 26 от ЗОП с предмет: „ Отпечатване и доставка на
ваучери за храна, за работници и служители”
…………………………………………………………………………………………………..

/име на Участника/

.......................................................................................................................................................

/адрес за кореспонденция/ 

.............................................................................................................................................

/лице за контакт, телефон, факс и електронен адрес/

Офертата за участие в процедурата трябва да съдържа:

1.Списък на приложените документи - подписан и подпечатан от участника;

2. Оферта;

3. Техническо предложение; 
4.Списък декларация съдържащ брой търговски обекти на територията на гр. Плевен, включително и търговски вериги;
5. Ценово предложение;

6.Декларация за участие на подизпълнител (попълва се от подизпълнителя при участието на такъв); 

7. Декларация за участие в обединение (попълва се от участника в обединението при участието на такова) ;
8. Административни сведения за участника ;

9. Заверено копие вярно с оригинала на Разрешение за извършване на дейност като оператор на ваучери за храна, съгласно чл. 9, ал. 4 от Наредба №7 от 9 юли 2003г. 
        10. Декларация за приемане на изискванията на възложителя и условията на проекта на договор;
       Подаването на офертата задължава участниците да приемат напълно всички изисквания и условия, посочени в тази документация, при спазване на Закона за обществени поръчки (ЗОП) и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

Възложителят не носи отговорност за получаване на оферти, рискът от забава или загубване на офертата е за сметка на участника.

Всеки участник следва да осигури своевременното получаване на офертата от Възложителя в срока, указан в обявата.

До изтичане на срока за получаване на оферти всеки участник може да промени, допълни или оттегли офертата си. 

Оттеглянето на офертата прекратява по-нататъшното участие на участника в процедурата.

При приемане на офертата върху плика се отбелязват поредният номер, датата и часът на получаването и посочените данни се записват във входящ регистър.

Възложителят не приема за участие в процедурата и връща незабавно на участниците оферти, които са представени след изтичане на крайния срок или в незапечатан или скъсан плик. Тези обстоятелства се отбелязват във входящия регистър на Възложителя.

Ако участникът изпрати офертата чрез препоръчана поща или куриерска служба, разходите за тях са за сметка на участника. 
VІІІ. ОТВАРЯНЕ НА ОФЕРТИТЕ

Публичното отваряне на офертите ще се извърши на 01.03.2017г. от 11.00 ч. в сградата на „ДКЦ-Плевен” ЕООД-кабинет управител, гр.Плевен, ул.”Георги Кочев”№8а
ІХ. КРИТЕРИЙ ЗА ОЦЕНКА 
Критерият за определяне на изпълнител на настоящата поръчка е „икономически най-изгодна оферта”.
 Кандидатът, събрал най-много точки от Комплексната оценка (КО) се класира на първо място.  

Комплексната оценка (КО) на офертата на кандидата се изчислява по формулата: 

(КО) =(П1)*40 + (П2)*60
Показателитe П1, П2 се изчисляват с точност до втория знак след десетичната точка и означават:

П1 – съотношение между най-ниската предложена стойност за отпечатване и доставка на 1 брой ваучер и предложената от кандидата стойност

Оценява се Такса за отпечатване и доставка на 1 брой ваучер от Ценовото предложение.

П2 – съотношение между броя търговски обекти, предложени от кандидата към максималния брой на търговските обекти, предложени в процедурата 

Оценява се брой на търговските обекти посочен в техническото приложение.
Участниците се класират, като на първо място се класира участникът, чиято оферта е с икономически най – изгодна оферта по критерии за изпълнение на поръчката.
В случай че две или повече оферти са равни,комисията провежда публично жребий в същото заседание след което избира изпълнител между класираните на първо място оферти.

X.ВАЛИДНОСТ НА ОФЕРТИТЕ

Офертите следва да бъдат със срок на валидност най-малко 60 (шестдесет) дни, считано от крайния срок за подаването им.
XІ. УСЛОВИЯ ЗА ОТСТРАНЯВАНЕ НА УЧАСТНИЦИТЕ
Участниците в настоящата процедура ще бъдат отстранени при представяне на оферта, която не отговаря на изискванията,  посочени в техническото задание.
